stanford-oval/wikipedia huggingface dataset:
Brembo

| Brembo SpA |
| --- | --- |

Yritysmuoto:  pörssiyhtiö
Osake:  BIT: BRE
ISIN:  IT0001050910
Perustettu:  1961 Emilio Bombassei
Kotipaikka:   Curno, Bergamon maakunta, Italia
Liikevaihto:   2 591 milj. € (2019)
Liikevoitto:   318,5 milj. € (2019)
Nettotulos:   231,3 milj. € (2019)
Henkilöstö:  10 868 (31.12.2019)
Kotisivu:  www.brembo.com
Infobox OKVirheellinen NIMI-arvo: 
Brembo on italialainen jarruosia valmistava yhtiö, joka on perustettu vuonna 1961. Yritys listautui Italian pörssiin vuonna 1995.
Brembo valmistaa pääasiallisesti urheiluautoihin jarrusarjoja. Brembon jarruilla autojaan ovat varustaneet muun muassa Aston Martin, Porsche, Ferrari, Maserati, Mercedes-Benz, Pagani, Lotus ja Lamborghini. Formula 1:ssä Bremboa käytetään kaikissa huipputalleissa, näkyvimmin Ferrarilla. Ducati, MV Agusta, Cagiva, Aprilia, Moto Guzzi, Bimota, BMW, Harley-Davidson, KTM, IMZ-Ural ja Yamaha käyttävät niitä myös moottoripyörissä.
Brembo valmistaa jarruosia, ja jarrujen parannusosia myös normaaleihin henkilöautoihin.
Brembon jarrut ovat saavuttaneet myös QS9000- ja ISO 9001 -serfikaatit. Brembon jarrulevyt valmistetaan integroidussa tuotantoprosessissa valusta koneistukseen asti.
Innovaatiot

2022 valmistaja esitteli urheiluautoihin tarkoitetun kaksoisvalulevyn (Dual Cast) sekä kevennetyn levyn (Lightweight).
Aiheesta muualla

Wikimedia Commonsissa on kuvia tai muita tiedostoja aiheesta .
Brembon kotisivu
Bomsori Kim

Bomsori Kim
Bomsori Kim (kor. 김봄소리; s. 13. joulukuuta 1989) on eteläkorealaissyntyinen, New Yorkiin asettunut viulisti.
Kim aloitti 4-vuotiaana pianonsoiton, mutta siirtyi vuosi myöhemmin viuluun. Hän opiskeli Soulin valtionyliopistossa viuluopettajanaan Young Uck Kim. Muutettuaan Yhdysvaltoihin hän opiskeli Juilliard Schoolissa, josta sai maisterinarvon ja taiteilijadiplomin. Hänen opettajinaan olivat Ronald Copes ja Sylvia Rosenberg. Kim on osallistunut moniin kansainvälisiin kilpailuihin ja saanut esimerkiksi toisen palkinnon kansainvälisessä Henryk Wieniawski -viulukilpailussa Poznańissa. Vuosina 2018–2019 hänellä oli solistiresidenssi Poznańin filharmonikoissa. Lisäksi Kim on esiintynyt esimerkiksi Baijerin radion sinfoniaorkesterin, Moskovan sinfoniaorkesterin ja Montrealin sinfoniaorkesterin kanssa.
Vuonna 2017 Kim kiinnitettiin Warner Classicsille, ja ensimmäisenä levytyksenään hän julkaisi tulkinnat Henryk Wieniawskin sekä Dmitri Šostakovitšin konsertoista Jacek Kaspszykin johtamien Varsovan filharmonikkojen kanssa. Vuonna 2018 Kim siirtyi Deutsche Grammophonille, jolle levytti Rafał Blechaczin kanssa. Blechaczin kanssa hän on myös kiertänyt laajalti.
Aiheesta muualla

Viralliset sivut (englanniksi)
BSoD

Windows 10:n BSoD.
Windows 2000:n, XP:n BSoD.
Windows 9x/Me:n BSoD.
Windows NT:n BSoD.
BSoD (Blue Screen of Death, suom. sininen kuolemanruutu; virallisesti vain blue screen/Stop error, aiemmin fatal exception) on Microsoft Windows -käyttöjärjestelmän virheilmoitusruutu, joka näytetään, kun järjestelmä kohtaa sellaisen virheen, josta se ei voi palautua. BSoD tunnetaan myös puhekielessä termeillä sininen ruutu tai blue screen.
Tietokoneen voi uudelleenkäynnistää sinisestä ruudusta painamalla Control+Alt+Deleteä yhtä aikaa. Windows XP:ssä ja uudemmissa käyttöjärjestelmäversioissa BSoD johtaa yleensä myös automaattiseen uudelleenkäynnistykseen, kun taas 3.1, 95, 98 ja Me:ssä piti painaa näppäimiä itse, jotta tietokone käynnistyi uudelleen.
Syyt

Virheilmoitusruudun voi aiheuttaa esimerkiksi:
järjestelmätiedosto, joka ei avaudu
kiintolevyssä tai muussa komponentissa oleva fyysinen vika
tietokoneen tuuletusaukot tukkiva pöly, joka aiheuttaa ylikuumenemista
jossain laiteohjaimessa oleva vika
BSoD aiheutetaan Windows NT -ytimen funktiolla KeBugCheckEx.
Muita sinisiä ruutuja

Microsoftin kotikäyttöjärjestelmissä, kuten Windows 95:ssä, 98:ssa ja Me:ssä oli myös toinen samantyyppinen virheruutu, jonka laukaisi virtuaalisen laiteajurin VxD:n virhe; sellaisen ruudun jälkeen tietokone voi kuitenkin jatkaa toimintaansa. 3.1:ssä saattoi tulla virheruutu, jos painoi Control + Alt + Deleteä yhtä aikaa, mutta tietokone pystyi jatkamaan toimintaansa.
Punainen ruutu

Punainen kuolemanruutu (RSoD) on käynnistysvirhe, joka saattaa tulla jos tietokoneen käynnistyksessä on ongelma.
Aiheesta muualla

Kuvia tai muita tiedostoja aiheesta BSoD Wikimedia Commonsissa
Blue Screen of Death… the very unofficial website (englanniksi)
Bureån piiri

| Bureån piiri |
| --- | --- |
 Bureån kirkko
 fiBureån piiri 
 64°37′05″N, 21°12′11″E 
Valtio:   Ruotsi
Maakunta:  Västerbotten
Lääni:  Västerbottenin lääni
Kunta:  Skellefteån kunta
Piirikoodi:  323020
Väestö
Väkiluku (2022):  4 565 
Bureån piiri (ruots. Bureå distrikt) sijaitsee Skellefteån kunnassa Ruotsissa. Sen väkiluku on 4 565  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Skellefteån kunnan piirit
Burg-Reuland

| Burg-Reuland |
| --- | --- |
 Näkymä Burg-Reulandissa. Taustalla Reulandin linna.
 lippu:  vaakuna
 Burg-Reuland
 Koordinaatit: 50°11′N, 6°8′E 
Valtio:  Belgia
Alue:  Vallonia
Maakunta:  Liège
Arrondissementti:  Verviers
Hallinto:  
 – Hallinnon tyyppi:  Kunta
 – Pormestari:  Joseph Maraite
Kunnanvaltuusto:  13 paikkaa
Pinta-ala:  
 – Kokonaispinta-ala:  108,96 km²
Väkiluku (2014):  4 001
 – Väestötiheys:  37 as./km²
 
 www.burg-reuland.be 
Infobox OKVirheellinen NIMI-arvo: 
Burg-Reuland on yksi Belgian kunnista. Se sijaitsee Vallonian alueella, Liègen maakunnassa. Kunta kuuluu myös Belgian saksankieliseen yhteisöön (Deutschsprachige Gemeinschaft Belgiens). Kunta on yhteisöön kuuluvista kunnista eteläisin. Vuonna 2014 kunnan asukasluku oli 4 011 ja pinta-alaltaan se on 108,96 neliökilometrin suuruinen. Kunnan suurimpiin nähtävyyksiin lukeutuu Reulandin linna (saks. Burg Reuland).
Aiheesta muualla

Kuvia tai muita tiedostoja aiheesta Burg-Reuland Wikimedia Commonsissa
Kunnan viralliset sivut
Liègen provinssin kunnat
Burger Ranch

Burger Ranch -ravintola.
Burger Ranch on portugalilainen pikaruokaketju. Sillä oli vuoden 2005 lopussa 22 ravintolaa eri puolilla Portugalia. Niistä kaksikymmentä sijaitsi Manner-Portugalissa ja kaksi muuta Madeiralla ja Azoreilla.
Burger Ranchilla on ravintoloita Albufeirassa, Alcochetessa, Amadorassa, Funchalissa, Lagosissa, Lissabonissa, Mercêsissä, Ponta Delgadassa, Portimãossa, Santarémissa, Silvesissä, Torres Novasissa ja Viseussa.
Aiheesta muualla

Viralliset sivut (portugaliksi, englanniksi, espanjaksi)
Era

Era voi tarkoittaa:
Era, musiikkiprojekti
Era, joki Italiassa
Era, Shel Shapiron säveltämä laulu, Italian edustaja Eurovision laulukilpailussa 1975
ERA, entinen Formula 1 -talli
ERA B, kilpa-auto
Era, Elvenkingin albumi
Euroopan unionin rautatievirasto, ERA
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Era”, voi hakea sivunnimihaulla, laajalla sivunnimihaulla tai tekstihaulla.
Australiankelpie

| Australiankelpie |
| --- | --- |

Avaintiedot
Alkuperämaa:   Australia
Määrä:  Suomessa rekisteröity 1 511
Rodun syntyaika:  1800-luvun lopulla
Alkuperäinen käyttö:  lampaiden paimennus
Nykyinen käyttö:  paimen-, harrastus- ja seurakoira
Elinikä:  10–14 vuotta
Muita nimityksiä:  Australian Kelpie, Kelpie, kelpie australien
FCI-luokitus:  ryhmä 1 Lammas- ja karjakoirat alaryhmä 1 Lammaskoirat #293
Ulkonäkö
Paino:  uros 15–21 kg narttu 12–17 kg
Säkäkorkeus:  uros 46–53 cm narttu 43–49 cm
Väritys:  musta, ruskea, sininen, harmaa tai keltainen - punaisin merkein tai ilman
Australiankelpie (engl. Australian Kelpie) on ominaisuuksiltaan tyypillinen australialainen paimenkoira, kevyt, ketterä ja notkea. Rotu on vielä melko harvinainen Suomessa, mutta rekisteröintimäärät ovat nousseet selkeästi 2010-luvulla. Rodun erikoisuutena mainitaan sen kyky liikkua lammaslauman päällä lampaan selästä toiseen hyppimällä. FCI:n roturyhmittelyssä australiankelpie kuuluu ryhmään 1 (lammas- ja karjakoirat).
Ulkonäkö

Australiankelpie on notkea, toimelias, hyvärakenteinen, hyväkuntoinen ja lihaksikas koira, jolla on joustavat raajat. Se kykenee työskentelemään väsymättä eikä ole millään lailla hento. Koira on suoraselkäinen ja lantio on keskipitkä. Pää on leveä ainoastaan korvien väliltä ja kuono on vähän kalloa lyhyempi. Koiran silmät ovat mantelinmuotoiset ja ilme valpas. Korvat ovat pystyt, terävät ja kaukana toisistaan. Häntä on levossa riippuva, mutta liikkeessä kohoaa hieman.
Karvoitus on melko lyhyttä, kaksinkertaista ja vedenkestävää. Australiankelpie on väriltään musta tai suklaanruskea punaisin merkein tai ilman, fawn (keltainen) tai savunsininen. Yleisimmät värit Suomessa ovat musta ja suklaanruskea. Karvapeite on helppohoitoinen.[lähde? ]
Luonne ja käyttäytyminen

Kelpien täytyy olla luonteeltaan valpas ja jatkuvasti tarkkaavainen sekä väsymättömän työteliäs. Rotu ei ole laiskan omistajan koira. Koira on ihmisille ystävällinen ja paimennuksessa hyödyllistä terävyyttä esiintyy. Luontainen taipumus lampaiden paimennukseen sekä maastossa että kotipiirissä. Kaikki muut kuin käyttökoiramaiset piirteet epätyypillisiä.[lähde? ]
Australiankelpietä pidetään eräänä älykkäimmistä koiraroduista. Se on nopea oppimaan, ja paimenkoirana se reagoi hyvin herkästi kouluttajan pienimpiinkin eleisiin. Australiankelpie jaksaa työskennellä tuntikausia ja sillä on yleensä hyvin korkea työskentelymotivaatio. Vihaisuus ja sairaalloiset piirteet ovat hylkääviä virheitä. Tavoitteena tulisi pyrkiä luonnetestaamaan ainakin jalostukseen käytettävät yksilöt.[lähde? ]
Alkuperä

Kelpie on gaelin kieltä ja tarkoittaa veden henkeä. Rodun juuret juontavat Britteinsaarille, josta siirtolaisten mukana kulkeutui 1800-luvun puolen välin jälkeen collie-tyyppisiä paimenkoiria Australiaan. Australialaiset lampaankasvattajat huomasivat jo varhain, että pitkäturkkiset eurooppalaiset paimenkoirat soveltuivat huonosti mantereen kuivaan ja kuumaan ilmastoon. Niinpä he jalostivat oman koirarodun pitämään suuret lammaslaumat koossa ja avustamaan laumojen kuljettamisessa. Rodun kantakoirana oli Kelpie-niminen narttu, joka voitti vuonna 1872 ensimmäiset Australiassa järjestetyt paimennuskokeet.[lähde? ]
On myös epäilyjä siitä, olisiko dingolla osuutta australiankelpien perimässä. Yhdennäköisyyttä on varsinkin työlinjaisten workingkelpieiden kanssa.[lähde? ]
Suomeen ensimmäinen australiankelpie saapui vuonna 1976.[lähde? ]
Rodun nykytilanne > Maailmalla

Rodun kotimaassa kelpiestä on nykyisin muodostunut kaksi erillistä linjaa: australiankelpiet sekä paimentavat työkoirat workingkelpiet. Australiankelpiet ovat alun perin lähtöisin samoista linjoista workingkelpieiden kanssa. 1900-luvun alusta Australiankelpien jalostus on perustunut enemmän monipuoliseen harrastuskäyttöön ja ulkonäköön kuin pelkästään lampaiden paimennukseen. Australiankelpiet rekisteröidään Australiassa FCI:hin kuuluvaan ANKC:hen (Australian National Kennel Council). Workingkelpieiden rekisteröinnistä vastaa Australiassa The Working Kelpie Council (WKC), joka ei kuulu FCI:hin. Suomen Kennelliitto ei hyväksy WKC:n rekisterissä olevia koiria omiin rekistereihinsä.[lähde? ]
Australiassa kelpieitä on eräiden arvioiden mukaan noin 80 000. Koko kelpiekannan kokoa on hankala määritellä, koska kaikkia koiria ei rekisteröidä.
Pohjoismaista tällä hetkellä eniten australiankelpieitä on Ruotsissa, jonne niitä vietiinkin ensimmäisenä Pohjoismaista. Tanskassa ja Norjassa kelpieitä on vähemmän.[lähde? ]
Rodun nykytilanne > Suomessa

Nykyään Suomessa on hieman yli 1200 FCI-rekisteröityä australiankelpietä, rekisteröintimäärät pysyivät tasaisen alhaisina (noin 20–30 kpl vuosittain) lähes koko 2000-luvun ensikymmenen ajan, vuosikymmenen loppua kohti määrät alkoivat nousta jopa yli 50 prosentin vuosivauhtia vakiintuen 2010-luvulla noin 80–100 kappaleen vuositasolle. Huippuvuonna 2013 Suomessa rekisteröitiin 133 australiankelpietä.
Kennelliiton rekisterin lisäksi Suomen paimenkoirayhdistyksen ylläpitämään paimenkoirarekisteriin oli vuoden 2017 alussa rekisteröity 200 lähinnä maatiloilla paimenina työskentelevää workingkelpie-tyyppistä koiraa.. Kuten rodun kotimaassa Australiassa, kaikkia rodun edustajia ei välttämättä rekisteröidä Suomessakaan.[lähde? ]
Suomessa australiankelpie on suosittu harrastuskoira. Rotu on tottunut työskentelemään itsenäisesti ja sen työmotivaatio on erittäin korkea. Erityisen suosittu australiankelpie on agilitykoirana. Rodulla on myös PK-oikeudet, mikä mahdollistaa osallistumisen palveluskoirakokeisiin. Australiankelpieillä on saavutettu menestystä agilityn lisäksi tottelevaisuuskokeissa sekä palveluskoirakokeissa. Australiankelpie on rekisteröintimääräänsä suhteutettuna varsin suosittu koira myös pelastuskoiratoiminnassa.[lähde? ]
Terveys

Yleisesti ottaen australiankelpie tunnetaan erittäin terveenä rotuna ja Kennelliiton rekisteriin ilmoitetuista kuolinsyistä vanhuuden jälkeen seuraavaksi yleisin onkin erityisesti nuorille koirille tyypillinen tapaturma tai liikennevahinko.
Rotu on kuulunut vuoden 2016 alusta lähtien Suomen Kennelliiton Perinnöllisten vikojen ja sairauksien vastustamisohjelmaan PEVISA:an. Jalostukseen käytettäviltä koirilta vaaditaan raja-arvot täyttävät tulokset lonkka-, silmä- ja selkätutkimuksista, niiden lisäksi seurataan yleisimmin myös kyynärniveliä ja polvia, vaikka ne eivät olekaan suoraan jalostusta rajoittavia tekijöitä.[lähde? ]
Rodun pienen populaation monimuotoisuuden vuoksi rotuyhdistyksen suositus on, että valtaosa koirista lisääntyisi vain kerran. Jalostukseen käytetyn koiran korkein sallittu jälkeläisten määrä on 20, joista alle viisivuotiaana korkeintaan 12.
Aiheesta muualla

Suomen bordercolliet & australiankelpiet ry
Kuvia tai muita tiedostoja aiheesta australiankelpie Wikimedia Commonsissa
Kelpie pystyy liikkumaan sujuvasti lampaiden päällä.
Kelpien korvat ovat pystyt, terävät ja kaukana toisistaan
Kelpie agilityradalla.
Ekstragalaktinen tähtitiede

Hubble-teleskoopin kuvassa näkyy lukemattomia äärimmäisen himmeitä galakseja, joista kaukaisimmat näkyvät sellaisina kuin ne olivat maailmankaikkeuden varhaisvaiheessa.
Ekstragalaktinen tähtitiede on tähtitieteen osa-alue, joka tutkii Linnunradan ulkopuolista maailmankaikkeutta eli kaikkea sitä, mikä ei kuulu galaktisen tähtitieteen tutkimusalueeseen.
Ekstragalaktisen tähtitieteen tutkimuskohteita ovat galaksit, niiden muodostamat joukot ja superjoukot sekä niissä tapahtuvat supernovat ja muut ilmiöt. Tämän lisäksi on tutkittu kvasaareja, jotka ovat kaukaisia ja kirkkaita aktiivisten galaksien ytimiä. Havaintolaitteiden kehittyessä yhä kaukaisempia kohteita on kyetty havaitsemaan. Tämän seurauksena ekstragalaktinen tähtitiede on vähitellen jakautunut kahtia: lähietäisyyksillä tutkitaan paikallista galaksijoukkoamme sekä muita lähigalakseja, joiden rakennetta pystytään tarkastelemaan yksityiskohtaisesti. Kaukaisemmista kohteista kyetään sen sijaan havaitsemaan korkeintaan kaikkein kirkkaimmat ilmiöt.
Burgess Abernethy

Burgess Abernethy (s. 21. helmikuuta 1987 Gold Coast, Queensland, Australia)  on australialainen näyttelijä. Televisiosarjassa H2O hän näyttelee Rikkin poikaystävää ja Rikki's-kahvilan toista perustajaa.
Aiheesta muualla

Burgess Abernethy Internet Movie Databasessa. (englanniksi)
Elevation Church

| Elevation Church |
| --- | --- |

Suuntautuminen:  kristinusko
Kirkkokunta:  baptismi
Perustettu:  2006
Johtavat pastorit:  Steven Furtick ja Holly Furtick
Pääkirkko:  Charlotte, Pohjois-Carolina
Jäseniä:  n. 22 200 /vko (2019)
Aiheesta muualla
Sivusto
Infobox OKNimi-testi OK: 
Elevation Church on kristillinen seurakunta, joka sijaitsee Charlotten kaupungissa Pohjois-Carolinassa, Yhdysvalloissa. Seurakunnalla on yhteensä yli 22 200 viikoittaista kävijää. CBS Newsin mukaan seurakunta oli Yhdysvaltain yhdeksänneksi suurin megakirkko vuonna 2019. Seurakunnan johtavat pastorit ovat Steven Furtick ja Holly Furtick.
Elsa Ytti

| Elsa Ytti> Henkilötiedot |
| --- | --- |
Syntynyt: 14. lokakuuta 1944 Huittinen, Suomi
Kansalaisuus:   Suomi
Taiteilija
Ala:  Taidegraafikko
Aiheesta muualla
Kotisivut
Elsa Kaarina Ytti (s. 14. lokakuuta 1944 Huittinen) on suomalainen taidegraafikko. Vanhemmat agronomi Matti Ytti ja filosofian kandidaatti Irma Ytti, o.s. Helkavaara. Hän on käynyt Taideteollista oppilaitosta vuosina 1966–1970. Muu koulutus: Gesamthochschule in Kassel 1975. Tamarind Institute, University of New Mexico, Albuquerque 1998.
Ensimmäinen yksityisnäyttely Helsingissä Kaivopuiston galleriassa 1985. Pääasiallinen työskentelytekniikka serigrafia.
Aiheesta muualla

Viralliset verkkosivut
Burford-luokka

| Burford-luokka |
| --- | --- |


Tekniset tiedot
Uppouma:  1 426 87/94 bm
Pituus:  49,38 m (tykkikansi) 41 m (köli)
Leveys:  13,61 m
Syväys:  5,99 m
Miehistöä:  520
Aseistus
Meritorjunta:  68 tykkiä
Burford-luokka oli Britannian kuninkaallisen laivaston kolmen 68-tykkisen kolmannen luokan linjalaivan muodostama alusluokka.
Suunnittelu

Sir Joseph Allinin suunnitteli 70-tykkisen kolmannen luokan linjalaivaluokan, joka kuitenkin varustettiin 68 tykillä. Luokan alusten alemmalla tykkikannella oli kaksikymmentäkuusi 32 naulan tykkiä ja ylemmällä kaksikymmentäkahdeksan 18 naulan tykkiä. Lisäksi puolikannella oli kaksitoista ja etukannella kaksi 9 naulan tykkiä. Se perustui vuoden 1745 suunnitelmiin. HMS Boyne tilattiin vuonna 1758 viimeisenä perinteisenä 70-tykkisenä aluksena ja se valmistui vasta 1771.
Alukset

| Nimi | Telakka | Kölinlasku | Vesille | Palvelus | Kohtalo |
| --- | --- | --- | --- | --- | --- |
| HMS Burford | Chathamin telakka | 30. lokakuuta 1754 | 5. toukokuuta 1757 | huhtikuu 1757 | myyty romutettavaksi 1785 |
| HMS Dorsetshire | Portsmouthin telakka | 22. kesäkuuta 1754 | 13. joulukuuta 1757 | tammikuu 1758 | romutettu 1775 |
| HMS Boyne | Plymouthin telakka | 9. elokuuta 1758 | 31. toukokuuta 1766 | lokakuu 1770 | romutettu 1783 |
Bon-Adrien Jeannot de Moncey

| Bon-Adrien Jeannot de Moncey, duc de Conegliano |
| --- | --- |

Henkilötiedot
Syntynyt: 31. heinäkuuta 1754 Moncey, Besançon, Ranskan kuningaskunta
Kuollut: 20. huhtikuuta 1842 (87 vuotta) Pariisi
Koulutus ja ura
   
Bon-Adrien Jeannot de Moncey, duc de Conegliano (Coneglianon herttua) (31. heinäkuuta 1754 Moncey, Besançon, Ranskan kuningaskunta – 20. huhtikuuta 1842 Pariisi) oli ranskalainen upseeri, jolle keisari Napoleon I antoi Ranskan keisarikunnan marsalkan arvon vuonna 1804.
Elämä ja ura

Poikana Moncey värväytyi kahdesti Ranskan armeijaan, mutta hänen isänsä hankki hänelle molemmilla kerroilla vapautuksen. Lopulta hän pääsi vakituiseen palvelukseen ja omaksui Ranskan vallankumouksen aatteet. Moncey taisteli ansioituneesti vuosien 1793 ja 1794 Ranskan vallankumoussotien sotaretkillä Espanjan rajalla, ja hän nousi pataljoonan komentajasta Länsi-Pyreneiden armeijan ylipäälliköksi muutamassa kuukaudessa, ja hänen menestyksekkäiden toimiensa ansiosta Espanjan hallitus oli pakotettu solmimaan rauha. Tämän jälkeen hän toimi ylipäällikkönä vuoteen 1799 asti, jolloin hallitus, joka epäili häntä rojalistisista näkemyksistä, erotti hänet. Napoleonin vallankaappaus toi hänet takaisin sotavoimiin, ja Napoleonin Italian-kampanjassa vuonna 1800 hän johti 20 000 miehen joukon Sveitsistä Italiaan vaikeakulkuisen Sankt Gotthardin solan yli ja osallistui Marengon taisteluun.
Vuonna 1801 Napoleon nimitti hänet santarmien tarkastajaksi, ja keisariksi tultuaan Ranskan marsalkaksi. Vuonna 1805 Monceylle myönnettiin Kunnialegioonan suurristi ja vuonna 1808 Coneglianon herttuan arvonimi. Pyreneiden niemimaan sodan puhjettua Moncey lähetettiin Espanjaan armeijakunnan komentajaksi. Hän sai tunnustusta voittoisasta etenemisestä Valenciaan ja hän osallistui Napoleonin kampanjaan Ebrojoella ja Zaragozan toiseen piiritykseen vuonna 1809. Hän kieltäytyi palvelemasta Venäjän sotaretkellä ja tunnettiin Napoleonin sotasuunnitelmien vastustajana, eikä näin ollen osallistunut sotaretkiin vuosina 1812 ja 1813. Vuonna 1814 Moncey kuitenkin osallistui Pariisin ulkopuolella käytyyn taisteluun 30. maaliskuuta. Bourbon-restauraation aikana Moncey nimitettiin santarmien ylitarkastajaksi ja Ranskan pääriksi. Hän pysyi puolueettomana sadan päivän keisarikunnan aikana, koska tunsi uskollisuutta Ludvig XVIII:ta kohtaan, mutta Waterloon taistelun jälkeen häntä rangaistiin vangitsemisella ja marsalkan arvonimen menettämisellä, koska hän kieltäytyi osallistumasta marsalkka Michel Neyn oikeudenkäyntiin. Hänet otettiin takaisin virkaansa vuonna 1816. Monceyn viimeinen aktiivipalvelus oli armeijakunnan komentajana Espanjan kanssa käydyssä lyhyessä sodassa vuonna 1823.
Aiheesta muualla

Kuvia tai muita tiedostoja aiheesta Bon-Adrien Jeannot de Moncey Wikimedia Commonsissa
Erik Granholm

Erik Olof Granholm (6. kesäkuuta 1917 Teerijärvi – 5. huhtikuuta 2006 Kruunupyy) oli suomalainen insinööri, yrittäjä ja yritysjohtaja, joka sai teollisuusneuvoksen arvonimen.
Granholmin vanhemmat olivat johtaja Johan Lennart Granholm ja Edit Johanna Forss ja puoliso vuodesta 1942 Rose Marie Björk. Granholm kävi keskikoulun ja valmistui kauppaopistosta 1939. Talvisotaan osallistuttuaan hän meni opiskelemaan tekstiilialaa Boråsiin, mutta tuli sieltä jatkosotaan ja valmistui sen jälkeen tekstiili-insinööriksi vuonna 1946. Valmistuttuaan hän toimi vuoteen 1948 Hyvinkäällä Yhtyneet Villatehtaat -yrityksen  työntutkimuspäällikkönä ja 1949–1959 suunnittelupäällikkönä.
Vuonna 1949 Granholm siirtyi tekniseksi johtajaksi Terjärv Spinneri -yhtiöön, jonka nimi oli vuodesta 1968 Terinit. Vuodesta 1960 hän toimi yrityksen myyntipäällikkönä ja vuodesta 1963 toimitusjohtajana, yhtiön osakas hänestä tuli 1962. Granholm perusti vuonna 1962 Teerijärvelle myös Oy Granholm Ab -yhtiön, jonka johtokunnan puheenjohtaja hän oli 1963–1970. Vuonna 1972 hänestä tuli myös Terinitin Lappajärven tehtaan toimitusjohtaja ja vuonna Terinitin 1976 Simon tehtaan toimitusjohtaja. Vuonna 1975 Granholm oli perustamassa Teriwood- ja Oranit-yhtiöitä ja toimi kummankin johtokunnan puheenjohtajana.
Granholm oli Teerijärven ja Kruunupyyn kunnanvaltuutettu ja hänellä oli useita muitakin luottamustoimia, hän oli esimerkiksi vuodesta 1964 Keski-Pohjanmaalla tekstiilien ja asusteiden tavarantarkastaja. Teollisuusneuvoksen arvonimen Granholm sai vuonna 1977.
Bromadioloni

| Bromadioloni |
| --- | --- |

Tunnisteet
IUPAC-nimi:  3-(3-(4’-bromibifenyyli-4-yyli)-3-hydroksi-1-fenyylipropyyli)-4-
CAS-numero:  28772-56-7
PubChem CID:  54680085
Ominaisuudet
Molekyylikaava:  C30H23BrO4
Moolimassa:  527,41 g/mol
   
Bromadioloni (0,005%)
Bromadiolonia sisältävä rotanmyrkkysyötti.
Bromadioloni on voimakas rotanmyrkkynä käytetty antikoagulantti. Se on toisen polven 4-hydroksikumariini-johdannainen ja K-vitamiini -antagonisti. Sitä kutsutaan "super-varfariiniksi" sen voimakkuuden takia sekä sen vuoksi, että sillä on ominaisuutena kertyä myrkkyä saaneen organismin maksaan. Se tuli markkinoille 1980. Suomessa myytävä Rotanmyrkky "342" sisältää bromadiolonia 0,05 g/kg. Rotanmyrkkyyn voidaan lisäksi lisätä Bitrexiä eli denatoniumbentsoaattia varoitusaineeksi ja sen tekemiseksi ihmisille mahdottomaksi nauttia. Bromadioloni on ominaisuuksiltaan hitaasti hajoava ja rasvaliukoisena eliöihin kertyvä.
| Bromadioloni  |
| --- | --- |
  (1R,3S)-Isomeria :   (1S,3R)-Isomeria 
  (1R,3R)-Isomeria :   (1S,3S)-Isomeria
Kemia

Bromadiolonia käytetään neljän stereoisomeerin seoksena. Sen kaksi stereoisomeerikeskusta ovat fenyyli- ja hydroksyyli-hiilet kumariini 2-hydroksikromon-4-oni):n 3-kohdan substituentin hiiliketjussa.
Myrkyllisyys

Bromadioloni imeytyy ruoansulatuskanavasta, keuhkoista tai ihokontaktista. Tavallisimmin sitä käytetään suun kautta toimivana myrkkynä. Aine toimii K-vitamiinin antagonistina. K-vitamiinin puute vähentää veren hyytymistä ja aiheuttaa kuoleman sisäiseen verenvuotoon.
Myrkytyksen oireet ilmenevät 24–36 tunnin kuluttua myrkyn syömisestä.
Taulukossa LD50 arvoja joillekin nisäkkäille:
rotta 1,125 mg/kg
hiiri 1,75 mg/kg
kani 1 mg/kg
koira > 10 mg/kg  (MTD)
kissa > 25 mg/kg  (MTD)
Vasta-aine

Antidoottina eli vastamyrkkynä annetaan K1-vitamiinia.